સુરેન્દ્રનગર જિલ્લામાં શિક્ષણક્ષેત્રે ક્રાંતિ સર્જાતા સુરેન્દ્રનગર શિક્ષણનગરી તરીકે ઓળખાય રહ્યું છે. ઝાલાવાડના ગામડાઓમાં પછાત અન ગરીબ લોકોને વિનામુલ્યે શિક્ષણ મળે તે માટ રાજ્ય સરકાર દ્વારા પ્રાથમિક શાળાઓ ઉભી કરવામાં આવી છે. સુરેન્દ્રનગર જિલ્લામાં જિલ્લા પંચાયત સંચાલિત ૧ હજારથી વધુ પ્રાથમિક શાળાઓમાં ૭ હજારથી વધુ શિક્ષકો કામગીરી કરી રહ્યા છે ત્યારે ૧૨ વર્ષ બાદ જિલ્લા પ્રાથમિક શિક્ષક સંઘમાં ચૂંટણીની જાહેરાત થઈ હતી. જેમાં તા. ૨૮ અને ૨૯ના રોજ તાલુકા કારોબારીની રચના અને પ્રમુખ, મંત્રી સહિતના હોદ્દેદારોની વરણી કરવામાં આવી હતી. આથી પ્રમુખ અને મહામંત્રી સહિતના હોદ્દા માટે જંગ જામ્યો હોવાથી ૭૮ જેટલા કારોબારી સભ્યોને સલામત સ્થળે ખસેડાયા હતા. સુરેન્દ્રનગર જિલ્લા પ્રાથમિક શિક્ષક સંઘમાં ૫ હજારથી વધુ સભ્યો નોંધાયેલા છે.